*Дорнод худалдаа ХК*

2020 ОНЫ ЖИЛИЙН ЭЦСИЙН ҮЙЛ

АЖИЛЛАГААНЫ ТАЙЛАН

2021.01.28

“Дорнод Худалдаа” ХК нь анх 1922 онд Цэцэнхан аймгийн Баянтүмэнтэй Хан-Уулын хошуунд 150 хүнийг хоршоонд элсүүлэн 2119 лан мөнгө, 135 толгой мал, 222 эр хонин сүрэг хувь нийлүүлсэн хөрөнгөтэй “Монгол ардын харилцан туслалцах хоршооны 5-р хэсэг ” нэртэйгээр байгуулагдсан.

1990 оноос Монгол улс ардчилал, зах зээлийн харилцаанд шилжин орсноор төрийн өмч давамгайлсан “Есөн-Эрдэнэ” ХК болсон.

1998 онд төрийн өмчийн эзэмшлийн 50,3 хувийг битүүмжилсэн дуудлага худалдаагаар худалдаж хувийн өмчид шилжүүлснээр 73969 ширхэг хувьцаатай, 300 хувьцаа эзэмшигчтэй “Дорнод худалдаа” ХК болон өөрчлөгдсөн.

Манай компани нь Дорнод аймагт төдийгүй зүүн бүсийн ард иргэдэд хүрч үйлчилдэг Зүүн бүсийн худалдааны төв болон үйл ажиллагаа өргөжүүлсэн билээ.

Зүүн бүсийн худалдааны төв нь 2400мкв талбай бүхий хүнс, бараа, ногоо зах, 725кв/м-ийн багтаамж бүхий хөргөлттэй агуулах, 300тн-ийн сонгинын зоорь, 100тн –ын махны хөргөлттэй агуулах, 260 тн-ын төмсний зоорь, 100-150 хүнийг нэгэн зэрэг хүлээн авах хүчин чадалтай “Восток” ресторан, 250 мкв талбай бүхий барааны дэлгүүр зэрэг төрөлжсөн чиглэлээр үйл ажиллагаагаа явуулж байна.

2006 онд 60 гаруй сая төгрөгөөр 324 мкв талбай бүхий орчин үеийн тоноглолтой махны худалдааны төвийг ашиглалтанд оруулж 50 орчим хүний ажлын байрыг шинээр бий болгосон. Мөн 2007 онд хөргөлтийн агуулахыг шинээр тоноглосноор махыг жилийн 4 улиралд хэвийн температурт хадгалж, ард иргэдийг эрүүл хүнсээр хангах нөхцлийг бүрдүүлэн ажиллаж байна.

2011 онд 120 гаруй сая төгрөгөөр 110,5 мкв талбай бүхий 2 давхар орчин үеийн хийц загвартай Сувд худалдааны төвийг ашиглалтанд оруулж 40 гаруй хүнийг ажлын байрыг бий болгосон. Мөн 2014 онд 260 гаруй сая төгрөгөөр 130мкв талбай бүхий 3 давхар үйлчилгээний төвийг ашиглалтанд оруулж арилжааны банкууд үйл ажиллагаагаа явуулж байна.

Зүүн бүсийн худалдааны төвд өдөртөө 700 гаруй худалдаа эрхлэгч тогтмол худалдаа үйлчилгээ явуулж өдөрт давхардсан тоогоор 2000 гаруй иргэдэд үйлчилж, ингэснээр аймгийн нийт бараа эргэлтийн 60%-ийг худалдааны төвөөс хангаж байна.

*НЭГ. ҮНДСЭН ҮЙЛ АЖИЛЛАГАА*

Манай компанийн үндсэн үйл ажиллагаа нь зүүн бүсийн төрөлжсөн худалдааны төв юм. Үүнд өөрийн үл хөдлөх эд хөрөнгийг иргэд, бусад аж ахуй нэгж байгууллагуудад төрөл бүрийн бараа, бэлэн хувцас, хүнс, жимс ногоо, мах, бөөний худалдаа, скалад агуулахын чиглэлээр давхардсан тоогоор 770 гаруй ажлын байран дээр 510 гаруй түрээслэгчдийн бизнес хийх таатай орчин нөхцлийг бүрдүүлэн ажиллаж байна.

Одоо тус компани нь захиргаа удирдлага, үйлчилгээний алба, харуулын алба гэсэн 3 төрлийн ажлын албан дээр 40 гаруй байнгын ажилтан, ажиллагсадтай үүний 10 нь дээд боловсролтой мэргэжлийн, 20 гаруй нь бүрэн дунд боловсролтой үйлчилгээний ажилчид байна.

Компани нь санхүүгийн тайлан тэнцэл, аж ахуй нэгжийн орлогын албан татвар, хувь хүний орлогын албан татвар, үл хөдлөх эд хөрөнгийн албан татвр, нэмэгдсэн өртөгийн албан татвар, газрын төлбөр болон, нийгмийн даатгалын шимтгэлийн тайлан тооцоог цаг хугацаанд нь гаргаж татвар нийгмийн даатгалын байгууллагад хуульд заасан хугацаанд хүргүүлсэн.

2020 оны жилийн эцсээр 747,5 сая төгрөгийн орлого олж 678.9 сая төгрөгийн зардал гаргаж 67.9 сая төгрөгийн ашигтай ажилласан. Үүнээс:

/сая.төгрөг/

Орлогны үзүүлэлт: - Кассын орлого 105,4

* Хаанбанк 390,1
* Төрийн банк 23,6
* Голомт банк 32,6
* Худалдаа хөгжлийн банк 29,3
* Хас банк 240,4

- Ажилчдын авах авлага 7,6 Нийт 829,0

Зардлын үзүүлэлт:

* Ажилчдын цалингийн зардал 158,1
* НДШ-ийн зардалд 8,6
* Гэрээт ажилчдын цалин 4,1
* Засвар үйлчилгээний зардалд 2,4
* Урсгал засварын зардал 38,1
* Ашиглалтын зардалд 121,6
* Шатахууны зардал 13,4
* Бараа материалын зардал 151,7
* элэгдэл хорогдолын зардал 93,6
* Ажилчдын хоолны зардал 16,8
* Холбоо, бичиг хэргийн зардал 3,5
* Цэвэрлэгээний материалын зардал 6,2
* Бусад зардал 17,4сая төгрөгийг тус тус зарцуулсан байна.

Улсын төсөв татвар хураамжинд:

* Газрын төлбөрт 3,1 сая төгрөг
* ҮХЭХАТатварт 4,6 сая төгрөг
* ХАОАТ 9,9 сая төгрөг,
* ААНОАТ 3,2 сая төгрөг,
* НӨАТ 47,2 сая төгрөг нийт 64,9 сая төгрөгийг улсын төсөвт тушаасан байна.

*ХОЁР: БҮТЭЦ ЗОХИОН БАЙГУУЛАЛТ, ХҮНИЙ НӨӨЦИЙН ТАЛААР*

Компани нь Төлөөлөн удирдах зөвлөл, Гүйцэтгэх захирал, ерөнхий нягтлан бодогч, туслах нягтлан бодогч, нярав, зохион байгуулагч, “Восток” ресторан зэрэг орон тооны бус төлөөлөн удирдах зөвлөлийн 9 гишүүн, гүйцэтгэх захирал, нягтлан, зохион байгуулагч, малчин зэрэг нийт 45 ажилтантай үйл ажиллагаа явуулж байна

Төлөөлөн удирдах зөвлөлийн ердийн гишүүнээр Н.Намсрайжав, Д.Гомбо, Д.Шинэбаяр, Д,Тунгалагтуул, Ц.Шинэзориг, Ц.Шинэбаяр, Л.Цэдэн Төлөөлөн удирдах зөвлөлийн даргаар Ц,Шинэбадам Төлөөлөн удирдах зөвлөлийн нарийн бичгийн даргаар Ц.Содбаяр нар ажиллаж байна.

Төлөөлөн удирдах зөвлөлийн нарийн бичгийн дарга Ш.Билгүүн 14720 ширхэг хувьцаа, ТУЗ-ын ердийн гишүүн Д.Шинэбаяр 22323 ширхэг хувьцаа, Д.Тунгалагтуул 12927 ширхэг, Ц.Шинэзориг 17621 ширхэг, Н.Намсрайжав 70 ширхэг хувьцаа тус тус эзэмшиж байна.

*ГУРАВ: НИЙГМИЙН ХАМГААЛАЛ, СУРГАЛТ СУДАЛГААНЫ ТАЛААР*

Тус компанид ажиллаж байгаад өндөр настны тэтгэвэрт гарсан 100 гаруй ахмад настанг Ахмад настны нийгмийн хамгааллын тухай хуулийн дагуу ахмадын баяр болон сар шинийн баяраар хүлээн авч гарын бэлэгийг жил бүр 4,5 сая төгрөгийн зардал гарган тогтмол олгож байна.

Мөн ажилчдын нийгмийн болон ар гэрийн амьдралд туслах зорилгоор жилдээ ар гэрийн гачигдал гарсан 5 хүнд буцалтгүй тусламж болох хүүхдийн сургалтын төлбөр, 1 ажилтанд сэндвичээр 12,0 сая төгрөгийн өртөгтэй байшин барьсан. Мөн худалдаа эрхлэгчдид болон жижиг бизнес эрхлэгчдийг дэмжих зорилгоор давхардсан тоогоор 25 гаруй түрээслэгчийн өргөдөл гомдолыг хүлээн авч 3,5 сая төгрөгийн хөнгөлөлт, чөлөөлөлт, шагнал урамшуулал олгосон.

Дэлхийн улс оронд тархаад байгаа Короно вирус /Covid-19/ цар тахалтай өнөө үед нийгмийн хариуцлагийн хүрээнд нийт түрээслэгчдийн түрээсийн төлбөрийг 03-12 сар хүртэл 30-50%-ийн хөнгөлөлт үзүүлж нийт 477,1 сая төгрөгийн түрээсийн хөнгөлөлт эдлүүлсэн байна.

Компанийн хувьцаа эзэмшигчдийн 2020 оны ээлжит хурлыг хуульд заасан хугацаа, Санхүүгийн зохицуулах хорооноос баталсан журамд заасан шаардлагад нийцүүлэн 2020 оны ....... дүгээр сарын ...... -ны өдөр “Дорнод худалдаа” ХК-ийн захиралын өрөөнд зарлан хуралдуулж, хурлаар хэлэлцсэн асуудлыг хуралд оролцогчдын олонхын саналын эрхээр шийдвэрлэсэн. Үүнд:

* Компанийн 2020 оны үйл ажиллагааны болон санхүүгийн тайлан түүнд хийгдсэн аудитын дүгнэлтийн талаарх Төлөөлөн удирдах зөвлөлийн дүгнэлт
* Ногдол ашиг хуваарилах тухай
* Компанийн 2020 оны үйл ажиллагааны төлөвлөгөө болон 2021-2022 оны бизнес төлөвлөгөөг танилцуулах
* Компанийн дүрэмд өөрчлөлт оруулах
* Компанийн төлөөлөн удирдах зөвлөлийн гишүүдийг сонгож батлах
* Бусад

Мөн төлөөлөн удирдах зөвлөлийн дэргэд аудитын дэд хороо, нэр дэвшүүлэх хороодыг байгуулан ажиллуулж байна.

*ДӨРӨВ: ХУУЛЬ ЭРХ ЗҮЙ, ХӨДӨЛМӨРИЙН ХАРИЛЦАА*

Монгол Улсын компанийн тухай хууль, хөдөлмөрийн тухай хуулийн хүрээнд нийт 45 ажилчидтай хөдөлмөрийн гэрээ байгуулан үр дүнг тооцон ажиллаж байна. Компанийн хэмжээнд нийт 45 ажилтан хөдөлмөрийн харилцаанд орж байгаагаас 8 удирдах ажилтан бусад нь үйлчилгээний ажилтан байна.

Шүр зах дээр худалдаа эрхэлж буй аж ахуй нэгж байгууллага 20 гаруй, давхардсан тоогоор 700 гаруй иргэд худалдаа эрхлэн үйл ажиллагаа явуулж байна. Мөн 2000 гаруй худалдан авагч үйлчлүүлж байна. Холбогдох хуулиудаас гадна Компанийн дотоод журам, түрээсийн үйлчилгээ үзүүлэх журам, хөдөлмөрийн аюулгүй ажиллагааны дүрэм зэрэг хууль журам түүнтэй холбогдон гарсан эрхзүйн бичгүүдийг үйл ажиллагаандаа мөрдөж ажиллаж байна.

Мөн худалдаа эрхлэгч нартай Иргэний хуулийн дагуу түрээсийн гэрээ байгуулан ажиллаж байна. Шинээр лангуу, түрээсийн талбайг худалдаа эрхлэгч нарт зай талбайн хэмжээнээс хамааран гаргаж худалдаа эрхлэгчдийг дэмжин ажилласнаар компанийн орлогыг нэмэгдүүлэх болсон.

2019 оны жилийн эцсийн байдлаар захирлын 55-р тушаал гарч 12 хүнийг түр болон байнгын ажлын байраар хангасанаас 60 хувь нь 25-35 насны иргэд байна. Нийт ажилчдад байгууллагын дотоод журмыг танилцуулан 7 хоног бүр ажлын зааварчилгаа өгч ажилладаг бөгөөд өнгөрсөн онд нийт 10 сануулах, 8 сахилгын арга хэмжээ авагдсан байна.

*ТАВ: БҮТЭЭН БАЙГУУЛАЛТ*

2019 онд манай компанийн хувьд их бага хэмжээний урсгал засваруудыг өөрийн хөрөнгөөр хийсэн байна. Төлөвлөгөөт урсгал засвараас гадна, төсөвлөгдөөгүй засвар үйлчилгээнүүд тус онд давамгай хийгдсэн байна. Тухайлбал: Барилга байгууламжын дээврийн ажил, цэвэрлэгээ ариутгал, зэрэг сантехникийн засварууд их хэмжээгээр хийгдсэн байна.

Хийгдсэн томхон ажлуудаас дурьдвал.

* 3 давхар банкны гадна талын гэрэлтүүлэг, засвар үйлчилгээ 5,5 сая төгрөг
* Улаан склад дээврийн засар үйлчилгээ 2,5 сая төгрөг
* Гадна дулааны труба солих засвар үйлчилгээ 3,8 сая төгрөг
* Махны захын гадна талын засвар үйлчилгээ 2,1 сая төгрөг
* Үүрэн телефоны өрөөг засвар хийж тохижуулан Скайтелын үйлчилгээ шинээр нээгдсэн

*ДОЛОО: ҮНДСЭН ХӨРӨНГӨ*

2020 оны жилийн эцсийн байдлаар манай компани 220,7 сая төгрөгийн эргэлтийн хөрөнгө, 574,0 сая төгрөгийн үл хөдлөх хөрөнгө, 19,4 сая төгрөгийн техник хэрэгсэл, 37,4 сая төгрөгийн эд хогшил, 105,6 төгрөгийн мал аж ахуйн үндсэн хөрөнгөтэй байна. Мөн Тана худалдааны төв нь 1455,8 сая төгрөгийн үндсэн хөрөнгөтэй бөгөөд нийт 2,087,6 сая төгрөгийн үндсэн хөрөнгөтэй байна. Үндсэн хөрөнгийн 30 хувь нь идэвхитэй санхүүгийн эргэлтэнд орж 67,9 сая төгрөгийн ашгийг компанийн санхүүд оруулж байна.

*НАЙМ: 2021 ОНЫ ЗОРИЛТ*

* Махны захад засвар хийх
* Гадна талбайн гэрэлтүүлэг тохижилт хийх
* Гадна зам талбайн засвар үйлчилгээ хийх
* Орчин үеийн болон эрүүл ахуйн шаардлагад нийцсэн тухлаг орчин бүрдүүлэх
* Хэрэглэгчдийг чанартай, хямд бүтээгдэхүүнээр хангах
* Үйлдвэрлэгчдийн орлогыг нэмэгдүүлж, үйл ажиллагааг нь тогтворжуулах
* Зүүн бүсийн худалдааны нэгдсэн төв цэг байх
* Мэдээллийн төвлөрсөн цэг байх
* Цэвэр усны шугам хоолойг солих

Тайлан гаргасан: Ерөнхий нягтлан бодогч И.Баярцэцэг